**REZULTATI**

Seštejte število odgovorov pod a, pod b in pod c.

Če ste obkrožili največ trditev pod točko a, ste najbrž pretežno vizualni tip.

Več trditev pod točko b pripada pretežno avditivnim tipom.

Če ste zbrali največ odgovorov pod točko c, je pri vas verjetno najbolj razvit  čustveno-gibalni kanal.

**RAZLIČNI TIPI**

Če ste **VIZUALNI UČNI TIP**, vam priporočamo, da:

•   si delate zapiske med predavanji,   
•    si ogledate številne primere,   
•    si ob težjih pojmih ali besedah narišete simbole ali slike, ki vam ob prebiranju ali poslušanju pridejo na misel,   
•    če je mogoče, si študijske vsebine oglejte na  video posnetkih,  
•    uporabljajte tabele, grafe in ilustracije, ki vam bodo pomagale pri razumevanju snovi,  
•    si zapisujete navodila za naloge.

Če ste pretežno **AVDITIVNI TIP**, se najbolj učinkovito učite, če:  
        
•     si posnamete učno vsebino, pa tudi svoje ponavljanje te učne vsebine,   
•     sedite na predavanjih v prvi vrsti,   
•     pozorno poslušate in si ob tem oblikujte kar najbolj uporabne zapiske,   
•     se dogovorite, da za vas še nekdo drug zapisuje preda­vanja,   
•     ponovite navodila za naloge pred kolegi ali pred učiteljem še preden zapustite predavalnico,   
•     glasno berete,   
•     delite svoje misli in ideje v razgovoru z drugimi,   
•     med učenjem poslušate glasbo,   
•     za lažje pomnjenje nove pojme postavite v rime,   
•     nove stvari glasno ponovite sami zase,   
•     sodelujete v manjših skupinah.

**KINESTETIČNIM UČNIM TIPOM** priporočamo, da:

•     si delate sezname,   
•     žvečite žvečilni gumi za sproščanje,   
•     si pri naštevanju stvari pomagate s prsti,   
•     se igrate besedne igre,   
•     si pretipkate ali prepišete zapiske s predavanj,   
•     se premikate po prostoru, ko se učite,   
•     dihate počasi in se sproščate,   
•     igrate igre vlog,   
•     vsebine predavanj povežite s svojimi občutki in izku­šnjami.